Agri SA: Praat met Nersa oor Eskom
• Nuus • Agri SA: Praat met Nersa oor Eskom
Die publiek word aangemoedig om aan die openbare proses deel te neem. Foto: NICO VAN BURICK
Lede van die publiek moet deelneem aan die openbare proses oor Eskom se nuutste verhogings, sê Agri SA.
Openbare verhore oor Eskom se nuutste aansoek om die verhoging van kragpryse sal in Januarie volgende jaar plaasvind, en almal word aangemoedig om seker te maak hul saak word gestel. “Dit gaan uiteindelik van die gehalte van die debat in dié verhore afhang of Eskom se aansoek toegestaan sal word, al dan nie,” aldus mnr. Dawie Maree, senior ekonoom by Agri SA. Maree sê hulle is deurentyd met die kragvoorsiener in gesprek, en hulle sal beslis aan die openbare verhore deelneem. Eskom het verlede week ’n aansoek by die Nasionale Energiereguleerder (Nersa) ingedien waarin hy vra om ’n verhoging van 16% per jaar vir die volgende vyf jaar. Die tarieweLuidens ’n berig in Beeld verteenwoordig dít ’n styging van sowat 110% vir die hele tydperk vir sakelui en verbruikers. Die verhogingstruktuur verskil vir bedrywe asook vir armer gemeenskappe, maar die hoogste tarief wat gevra sal word sal van 61c per kWh tot 128c per kWh opskiet. Nersa sal sy besluit in Februarie aanstaande jaar aankondig, en die nuwe verhogings sal in April volgende jaar inskop vir diegene wat hul krag regstreeks by Eskom koop. Die land se 184 munisipaliteite wat krag by Eskom koop, sal die verhogings op 1 Julie 2013 aan verbruikers wat van hul krag afhanklik is, deurgee. LandbouMaree sê in sy aanbieding het Eskom dit duidelik gemaak dat die landbou se krag steeds gesubsidieer sal word, en die verhoging boere minimaal sal beïnvloed. “Dit sal sowat 50c per kWh uur wees.” Intussen het Eskom vandag sy toekomsplanne vir kragvoorsiening aan onder meer die landbousektor bekend gemaak. Maree sê die kragvoorsiener wil teen 2040 hernubare krag in sy kragsamestelling inbring om die gebruik van steenkool aansienlik te verminder. Die meeste van dié hernubare krag, son- en windkrag, sal van die kusgebiede van die Oos-, Wes- en Noord-Kaap afkomstig wees. Bron: Beeld Kommentaar Slegs in Afrikaans
2012/10/24 10:32:23 AM
Ek is `n kleinboer, my Eskom rekening vir Sept 2012 vergeleke met Sept 2011 is 109% hoer. Dit breek my hart maar met die voorgestelde verhogings gaan ek een van my arbeiders moet afdank. Hy is `n broodwinner vir `n groterige gesin waarvan 2 skoolkinders is. Ek het absoluut geen ander keuse nie Brakanjan
2012/10/24 01:04:28 PM
Skokkend! Eskom moet sy kontrak met BHP Billiton oordoen, dan kan Eskom nog ekstra R5 biljoen inkomste kry. Sodoende hoef Eskom nie sulke kragverhoging te vra nie.
2012/10/24 02:37:39 PM
Ja ek het al 4 van die 8 werkers moes afbetaal omdat ESKOM nie inkomste effektief kan aanwend nie. Die staat sal nou moet sorg vir hulle. Dis n bose kringloop garth
2012/10/24 06:23:11 PM
voor ek krag gebruik loop my network en service charge op my 4 punte alleen R48oo per maand:dan kom my krag gebruike eers by belaglik en dan moet ek goedkoop kos produseer .ek ook al 2 werkers laat loop deur eskom so malle tarieve.
2012/10/24 06:27:13 PM
as eskom se baas miljoene kan pay hoekom sny hul dan van sy pay nie ,nee wat hul vitrap ma die armes omdat hul geen oppisie het nie butch
2012/10/24 10:26:02 PM
Hierdie gaan 'n maak en breek optrede van Sa Landbou verg - dit sal die laaste strooi vir melk. besproeiing. hoenderplase en wat ook al nog wees . As Eskom en Nersa toegelaat word om hiermee weg te kom, sal dit nag vir voedselsekerheid in sa wees. Eskom en Nersa gee geen geen snars hiervoor om en dien duidelik roekeloos slegs hul eie belang. Hierdie is vyandige optrede teen Sa besigheid en landbou en moet in watter geregsforum ook al beveg word deur besigheid sa en landbou - dit sal lanbou en besigheid se laaste kans wees! As alle ekonome en besigheid dit afskiet, MOET eskom en nersa se bedoelings sinister wees
2012/10/25 08:14:47 PM
Me Hillary Joffe van Eskom is op rekord dat grootskaalse bedrog en korrupsie by eskom gevind was ongeveer 2 jaar terug - Wat het daarvan geword Me joffe - en waar is die geld - kragbetalers soek antwoorde by julle bestuur, want kragbetalers moet vir julle bestuur se knoeiwerk betaal.